Document ID: 32004D0906

KOMISJONI OTSUS,
23. detsember 2004,
kõrgemate tööinspektorite komitee liikmete ametisse määramise kohta
(2004/906/EÜ)
EUROOPA ÜHENDUSTE KOMISJON,
võttes arvesse komisjoni 12. juuli 1995. aasta otsust 95/319/EÜ kõrgemate tööinspektorite komitee asutamise kohta, (1) eelkõige selle artiklit 5,
võttes arvesse komisjoni 27. aprilli 2004. aasta otsust K/2004/1542, (2)
võttes arvesse kümne uue liikmesriigi esitatud kandidaatide nimekirja,
ning arvestades järgmist:
(1)
Kõnealuse otsuse artikli 5 lõikes 1 on sätestatud, et komiteesse kuulub kaks esindajat igast liikmesriigist.
(2)
Kõnealuse otsuse artikli 5 lõikes 2 on sätestatud, et komitee liikmed nimetab komisjon liikmesriikide ettepanekul.
(3)
Kõnealuse otsuse artikli 5 lõikes 3 on sätestatud, et komitee liikmete ametiaeg on kolm aastat ja neid võib ametisse tagasi nimetada. Komitee liikmete käesolev ametiaeg lõpeb 31. detsembril 2006, seepärast on asjakohane nimetada liikmed kümnest uuest liikmesriigist ametisse ametiajaks, mis lõpeb samal kuupäeval.
(4)
Pärast kümne uue liikmesriigi ühinemist Euroopa Liiduga 1. mail 2004 ja neilt kõnealuse otsuse 95/319/EÜ artikli 5 kohaselt saadud ettepanekute alusel peab komisjon nimetama komitee liikmed, kes esindavad kümmet uut liiikmesriiki ajavahemikul maist 2004 detsembrini 2006,
ON VASTU VÕTNUD KÄESOLEVA OTSUSE:
Ainus artikkel
Käesoleva otsuse lisas nimetatud isikud nimetatakse kõrgemate tööinspektorite komitee liikmeks ajavahemikuks 1. maist 2004 kuni 31. detsembrini 2006.
Brüssel, 23. detsember 2004

Labels: 9
15